**Cambria** je obchodný (nie biologický) názov rôznych umelých medzirodových krížencov z podtribusu Oncidiinae (v niektorých starších systémoch zhruba zodpovedá tribusu Oncidieae) patriaceho do podčeľade epidendrovaté (Epidendroideae) z čeľade vstavačovité (=orchidey) (Orchidaceae). Najčastejšie je to niektorý z krížencov rodov oncídium (*Oncidium*, vrátane bývalých rodov *Odontoglossum* a *Cichlioda*), miltónia (*Miltonia*) a brasia (*Brassia*).

Pod označenie Cambria spadajú konkrétne napr. tieto rody (všetky sú umelými hybridnými rodmi):

* Aliceara (=*Brassia* × *Miltonia* × *Oncidium*)
* Bakerara (= *Brassia* × *Miltonia* × *Odontoglossum* × *Oncidium*)
* Odontocidium (= *Odontoglossum* x *Oncidium*)
* Degarmoara (= *Brassia* × *Miltonia* × *Odontoglossum*)
* Odontonia (= *Miltonia* x *Odontoglossum*)
* Colmanara (= *Miltonia* × *Odontoglossum* × *Oncidium*)
* Vuylstekeara (= *Miltonia* x *Odontoglossum* x *Cochlioda*)
* Burrageara (=*Cochlioda* × *Miltonia* × *Odontoglossum* × *Oncidium*)
* Beallara (= *Brassia* × *Cochlioda* × *Miltonia* × *Odontoglossum*)
* Bratonia/Miltassia (=*Brassia* × *Miltonia*)

Vznik
-----

Prvý medzirodový hybrid vytvoril v roku 1911 Karl Vuylsteke v podobe *Odontoglossum crispum* x *Miltonia* x *Cochlioda noetzliana* a tento bol nazvaný *Vuylstekeara* na jeho počesť. Neskôr krížením *Vuylstekeara* a *Odontoglossum Clonius* vznikol kultivar Vuylstekeara 'Cambria Plush'. Odvtedy bolo vytvorených veľa nádherných krížencov a termín Cambria sa v súčasnosti používa na označenie veľkej skupiny hybridných orchideí s krásnymi strakatými a pestrofarebnými kvetmi.

Charakteristika
---------------

Orchidey Cambria majú úplne pretiahnuté pahľuzy, z ktorých sa rozvíjajú listy a dlhé kvetinové stonky. Kvetenstvo má tri až sedem kvetov. Na konci obdobia kvitnutia orchidea vytvára novú pahľuzu, môže vytvoriť novú rastlinu.

Tieto vždyzelené orchidey môžu mať kvety so širokou škálou farieb a tvarov. Obvykle sú veľké a hýria nádhernými farbami, veľmi sýte, tmavo červené, fialové alebo oranžové, rôzne škvrnité s bielou.

Orchidey Cambria kvitnú na jar, v lete a na jeseň, v závislosti od podmienok prostredia. Tieto rastliny sú veľmi rozšírené a veľmi ľahko sa pestujú.

Galéria
-------

* CambriaCambria
* Cambria-HobbyKafeCambria-HobbyKafe
* Cambria Morning Joy EleganceCambria Morning Joy Elegance

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Cambria**
* Spolupracuj na Wikidruhoch Wikidruhy ponúkajú informácie na tému **Cambria**

Zdroje
------

*Tento článok je čiastočný alebo úplný preklad článku × Cambria na anglickej Wikipédii.* - týka sa kapitol Vznik a Charakteristika

1. ↑  Li, Ming-he & Zhang, Guo-Qiang & Liu, Zhong-Jian & Lan, Si-Ren. (2016). Subtribal relationships in Cymbidieae (Epidendroideae, Orchidaceae) reveal a new subtribe, Dipodiinae, based on plastid and nuclear coding DNA. Phytotaxa. 246. 037–048. 10.11646/phytotaxa.246.1.3.
2. ↑  DRESSLER, Robert L.. *Phylogeny and Classification of the Orchid Family*. [s.l.] : Cambridge University Press, 1993. 314 s. ISBN 978-0-521-45058-4. S. 170.
3. 1 2   *Welcome to Plants of the World Online* [online]. powo.science.kew.org, [cit. 2022-11-14]. Dostupné online.
4. 1 2   *Cambria* [online]. orchidarium.pl, [cit. 2022-11-14]. Dostupné online.
5. ↑   *Cambria (Odontoglossum)* [online]. ukhouseplants.com, [cit. 2022-11-14]. Dostupné online.
6. 1 2   *Уход за орхидеей Aliceara. CAMBRIA. КАМБРИЯ. Уход за Камбрией.* [online]. orchidee.ws, [cit. 2022-11-14]. Dostupné online.